**บันทึกสงครามของยัยเผด็จการ** ยังเป็นที่รู้จักกันในญี่ปุ่นคือ **โยโจ เซ็นกิ**(幼女戦記, แปลตามอักษรว่า "บันทึกทหารของสาวน้อย") เป็นนิยายแบบไลต์โนเวลของญี่ปุ่นที่ถูกเขียนขึ้นโดย Carlo Zen และถูกแสดงด้วยภาพวาดประกอบโดย Shinobu Shinotsuki มันเริ่มทำให้กลายเป็นที่นิยมในออนไลน์ในปี ค.ศ. 2012 บนเว็บไซต์อาร์เคเดียซึ่งเป็นเว็บไซต์ของการสร้างนิยายของผู้ใช้ Enterbrain ได้นำมาเป็นนิยายซีรีส์และตั้งแต่นั้นมาก็ถูกตีพิมพ์ออกมาทั้งหมดเก้าเล่ม ตั้งแต่วันที่ 31 ตุลาคม ค.ศ. 2013 ได้มีการดัดแปลงออกมาเป็นมังงะโดยผลงานศิลปะโดย Chika Tōjō เริ่มเป็นที่นิยมในนิตรยาสาร Kadokawa Shoten's Comp Ace เมื่อวันที่ 26 เมษายน ค.ศ. 2016 ได้มีการดัดแปลงออกมาเป็นอนิเมะทางโทรทัศน์โดย NUT สตูดิโอ ออกฉายตั้งแต่ 6 มกราคม ค.ศ. 2017 ถึง 31 มีนาคม ค.ศ. 2017 ภาพยนตร์ละครที่เกิดขึ้นหลังจากเหตุการณ์ในอนิเมะซีริส์ทางทีวีซึ่งออกฉายเมื่อวันที่ 8 กุมภาพันธ์ ค.ศ. 2019

เรื่องย่อ
---------

ตัวเอกที่เป็นมนุษย์เงินเดือนชาวญี่ปุ่นนิรนามผู้หนึ่งที่ไม่มีความเชื่อหรือศรัทธาต่อพระเจ้าแต่อย่างใดซึ่งต่อมาเขาได้ถูกฆ่าตายโดยถูกผลักให้รถไฟชน คนที่ผลักเขาคือพนักงานบริษัทที่เป็นลูกน้องของเขาเองซึ่งไม่พอใจที่ถูกตัวเอกไล่ออกจากงาน เนื่องจากการทำงานที่ไม่ดี ในช่วงเวลาที่เขาตาย ได้เผชิญหน้ากับตัวตนปริศนาที่ประกาศตัวเองว่าเป็นพระเจ้า ซึ่งได้ประณามตัวเอกว่าเป็นผู้ไม่มี'ความศรัทธา' ตัวเอกไม่ได้เชื่อในการมีอยู่จริงของพระเจ้า ได้วิพากษ์วิจารณ์พูดต่างๆ นานาจากมุมมองของเขาเองในฐานะที่เป็นผู้ไม่เชื่อในพระเจ้า และแถมยังเรียกตัวตนนั้นอย่างเย้ยหยันว่า 'ตัวตน X' ทำให้ตัวตนนั้นตัดสินใจที่จะส่งตัวเอกไปเกิดใหม่ในโลกที่เต็มไปด้วยไฟแห่งสงคราม ซึ่งเขาจะต้องพบเจอกับสถานการณ์ที่ยากลำบาก มากพอที่ตัวเอกจะหันมาขอความช่วยเหลือจากตัวตน X

ตัวเอกได้เกิดใหม่เป็นทาเนีย เดอกูเรเชฟฟ์ เด็กสาวกำพร้าที่เกิดมาและเติบโตในประเทศที่มีความคล้ายคลึงกับจักรวรรดิเยอรมัน ที่เป็นที่รู้จักคือ จักรวรรดิ ซึ่งต้องทำสงครามประเทศรอบข้างอยู่บ่อยๆ ตามที่ตัวตน X ได้บอกกล่าวไว้ว่า หากทาเนียไม่ตายตามธรรมชาติหรือยังปฏิเสธที่จะมีความศรัทธาต่อพระเจ้าอีก วิญญาณของเธอจะหลุดออกจากวงจรการเกิดใหม่และจะถูกส่งไปยังขุมนรกสำหรับบาปกรรมที่มีนับไม่ถ้วนที่ทาเนียได้กระทำในไว้ในชาติก่อนหน้านี้ เพื่อที่จะหาทางหลีกเลี่ยง ทาเนียตัดสินใจที่จะเข้าร่วมหน่วยกองกำลังจอมเวทย์ของจักรวรรดิและเข้าต่อสู้รบในสงครามโดยหวังว่าจะได้รับยศตำแหน่งที่สูงพอที่จะทำให้อยู่ห่างจากสนามรบได้อย่างรวดเร็วและด้วยวิธีนี้จะสามารถหลีกเลี่ยงจากความเสี่ยงที่จะถูกฆ่าตายได้ แม้ว่าตอนนี้เธอจะถูกบังคับให้พูดด้วยน้ำเสียงเด็กผู้หญิง ต่อมาไม่นานทาเนียได้กลายเป็นทหารที่มีความโหดเหี้ยมที่ให้ความสำคัญด้วยความสามารถและอาชีพการงานของเธอเหนือสิ่งอื่นใด แม้แต่ชีวิตของผู้คนที่อยู่ภายใต้ฝ่าเท้าของเธอ โดยเฉพาะอย่างยิ่งจากผู้ที่คิดร้ายต่อเธอ

ตัวละคร
-------



1. ↑  ダークファンタジー特集 (ภาษาญี่ปุ่น). EBook Initiative Japan Co. Ltd. เก็บจากแหล่งเดิมเมื่อ November 20, 2022. สืบค้นเมื่อ November 20, 2022.
2. ↑  Martin, Theron (January 13, 2018). "The Saga of Tanya the Evil Novel 1 - Review". *Anime News Network*. เก็บจากแหล่งเดิมเมื่อ November 26, 2018. สืบค้นเมื่อ November 20, 2022.
3. ↑  Hodgkins, Crystalyn (December 29, 2016). "Yōjo Senki TV Ad Previews MYTH&ROID's Opening Theme". *Anime News Network*. เก็บจากแหล่งเดิมเมื่อ December 30, 2016. สืบค้นเมื่อ May 7, 2019.
4. ↑  "Crunchyroll Announces Winter 2017 Anime Lineup". Crunchyroll. January 20, 2017. เก็บจากแหล่งเดิมเมื่อ January 25, 2017. สืบค้นเมื่อ April 17, 2017.

1. ↑  Formerly known as Funimation.